ജിബൂട്ടി ട്രെയിലര് അമിത് ചക്കാലക്കല് നായകനാകുന്ന റൊമാന്റിക് ആക്ഷന് ത്രില്ലര് ജിബൂട്ടിയുടെ ട്രെയിലര് പുറത്തുവിട്ടു.ആഫ്രിക്കന് രാജ്യമായ ജിബൂട്ടിയിലെ മലയാളി വ്യവസായി ജോബി. പി. സാം നിര്മിച്ച ചിത്രം എസ്.ജെ സിനുവാണ് എഴുതി സംവിധാനം ചെയ്യുന്നത്. പേരിലെ വ്യത്യസ്തത കൊണ്ടുതന്നെ ശ്രദ്ധ ആകര്ഷിച്ച ചിത്രമാണ് ജിബൂട്ടി. പ്രണയവും കോമഡിയും ആക്ഷനും ഒരേപോലെ പറയുന്ന ചിത്രത്തില് മനുഷ്യക്കടത്തും പ്രധാനവിഷയമാകുന്നുണ്ട്. നാട്ടിന്പുറത്തുകാരായ സുഹൃത്തുക്കള് ജിബൂട്ടിയില് എത്തുന്നതും തുടര്ന്നുണ്ടാകുന്ന സംഭവ വികാസങ്ങളുമാണ് ചിത്രം പറയുന്നത്. ശകുന് ജസ്വാള് ആണ് ചിത്രത്തിലെ നായിക. അമിത് ചക്കാലക്കലിന് പുറമെ ഗ്രിഗറി, ദിലീഷ് പോത്തന്, ബിജു സോപാനം, സുനില് സുഖദ, തമിഴ് നടന് കിഷോര്, രോഹിത് മഗ്ഗു, അലന്സിയര്, പൗളി വത്സന്, മാസ്റ്റര് ഡാവിഞ്ചി തുടങ്ങിയവരും ചിത്രത്തില് പ്രധാനവേഷത്തില് എത്തുന്നുണ്ട്. ചിത്രത്തിന്റെ തിരക്കഥയും സംഭാഷണവും ഒരുക്കുന്നത് അഫ്സല് കരുനാഗപ്പള്ളിയാണ്. ചിത്രത്തിലെ വിണ്ണിനഴകേ കണ്ണിനിതളേ എന്ന റൊമാന്റിക് സോങ്ങ് ശ്രദ്ധ നേടിയിരുന്നു. അതില് നിന്നും വ്യത്യസ്തമായ, അമിത് ചക്കാലക്കലിന്റെ റഫ് ലുക്കായിരുന്നു മുന്പ് ഇറങ്ങിയ പോസ്റ്ററില് അനാവരണം ചെയ്തിരുന്നത്.ഈ ചിത്രത്തിന്റെ ഭൂരിഭാഗവും ആഫ്രിക്കന് രാജ്യമായ ജിബൂട്ടിയിലാണ് ചിത്രീകരിച്ചിരിക്കുന്നത്. ജിബൂട്ടിയുടെ സൗന്ദര്യം പ്രേക്ഷകരിലേക്ക് എത്തിക്കുന്ന ചിത്രം കൂടിയായിരിക്കും തങ്ങളുടേതെന്നാണ് അണിയറപ്രവര്ത്തകര് അവകാശപ്പെടുന്നത്. കൈതപ്രം ദാമോദരന് നമ്ബൂതിരി, വിനായക് ശശികുമാര് എന്നിവരുടെ വരികള്ക്ക് ദീപക് ദേവ് സംഗീതം നല്കുന്നു. തിരക്കഥ, സംഭാഷണം അഫ്സല് അബ്ദുള് ലത്തീഫ് എസ്. ജെ. സിനു, ചിത്രസംയോജനം സംജിത് മുഹമ്മദ്, ഛായാഗ്രഹണം ടി.ഡി. ശ്രീനിവാസ്, എക്സിക്യൂട്ടീവ് പ്രൊഡ്യൂസര്, തോമസ് പി.മാത്യു, ആര്ട്ട് സാബു മോഹന്, പ്രൊഡക്ഷന് കണ്ട്രോളര് സഞ്ജയ് പടിയൂര്, കോസ്റ്റ്യൂം ശരണ്യ ജീബു, സ്റ്റില്സ് രാംദാസ് മാത്തൂര്, സ്റ്റണ്ട്സ് വിക്കി മാസ്റ്റര്, റണ് രവി, മാഫിയ ശശി. ഡിസൈന്സ് സനൂപ് ഇ.സി, ഡിജിറ്റല് മാര്ക്കറ്റിംഗ് എം. ആര്. പ്രൊഫഷണല്.